Document ID: /roh_data/filtered/fineweb-2-filterrobots_roh.jsonl.gz/57007

«Sche jeu scrivel poesias, ei il pugn da partenza il patratg, il cuntegn, il sentiment che jeu vi exprimer, il messadi ch'ils plaids duessen ni lessen transmetter, mo gia cun els seligia il giavisch da nudar ils patartgs cun plaids che cuntegnan ina certa musicalitad cun lur cumbinaziun da vocals ni era da consonants che tunan bein ell'ureglia», scriva Arnold Spescha insanua. En trais Artgs musicals emprov'jau da savischinar ad Arnold Spescha – il poet. En il segund relata el co tut quai far da poet ha cumenzà. El discurra da la musicalitad dals pleds, da la simbiosa tranter text (la servienta) e musica (la patruna). E nus tadlain sa chapescha chanzuns cun pleds dal poet da Pigniu. Pertge la derasaziun da la chanzun è en il medem mument era la derasaziun da la poesia. I sa tracta dad ina repetiziun dals 30-05-2021.
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.